Olivia Rodrigo

Olivia Rodrigo, née l' 20 ed février 2003 à Murrieta (Californie), ch'est eune auteuse-compositriche-intarprète, musichienne pi acteuse améritchaine.

In tant qu'acteuse, al s'foait connoaite aveuc ch' role ed Paige Olvera dins l'sitcom Frankie pi Paige pis aveuc chelui ed Nini Salazar-Roberts dins High School Musical : Chele Comédie musicale, l'série, prumière série del franchise High School Musical(es-MX) .

Apré avoér sinné aveuc Interscope pi Geffen Records, al sort sin prumier single, lonmé Drivers License, in 2021, qui rinconte eune grinde réussite dins pusieus poaiyis dont chés Étots-Unis pi bat pusieus ércords d'streaming lorse d'es sortie. Sin prumier album studio, Sour, sort l' 21 d'moai 2021. Il bat l'ércord ed l'album l'pus écouté in eune sémainne pour eune artisse feuminine dseur l' plateforme d'streaming Spotify pi dvint in 2024 l'album d'eune artisse feuminine l'pus écouté del plateforme aveuc pus d'12 milliards d'écoutes(en) .

Sin deusième album, Guts, sort in 2023.

 Biografie 

 Infance 
Olivia Isabel Rodrigo l'est née l' 20 ed février 2003 à Murrieta, in Californie (Étots-Unis). Al est l'infant unique d'Sophia, professeure d'école d'origine irlindoèse pi alemante, et pi d'Ronald Rodrigo, térapeute familial d'origine pilipin, mariés edpis 2001(en) (en) . Chele famile s'installe à Temecula dins ch' comté d'Riverside in Californie peu apré l'néchinche d'Olivia(en) .

Quand al étoait à l'école maternelle, al o comminché à prinde des cours d'piano(en) . Dès l'ache d'sis ans, al prind des cours d'cant et pi d'comédie, pis comminche à juer dins des produccions téïatrales amateu d'chés écoles Lisa J. Mails Elementary School pi Dorothy McElhinney Middle School(en) (en) . À l'ache ed douze ans, al prind des cours ed djitare.

Olivia Rodrigo grindit in écoutant chés artisses préférés d'ses parints conme No Doubt, Pearl Jam, The White Stripes o incore Green Day. Quand al découve l'musique d'Taylor Swift, Olivia Rodrigo dvint fan pi comminche à écrire ses propes canchons(en) . Al déménache à Los Angeles aveuc ses parints quand al obtint sin role dins l'série télévisée Frankie pi Paige.

 Carrière 
Pus jone, Olivia Rodrigo foait s'prumière aparicion dins eune publicité pour l'marque Old Navy(en) . In 2015, al foait ses débuts in tant qu'acteuse dins l'vidéofilm Grace, la meilleure pâtissière(en) . L'innée suivante, al obtint ch' role d'Paige Olvera dins l'sitcom Frankie pi Paige diffusée dseur Disney Channel, pi qu'al interprétera troés soaisons. L'meume innée al foait eune aparicion dins l'série New Girl à chés cotés d'Zooey Deschanel.

In février 2019, al erjoint l'distribucion del série High School Musical : Chele Comédie musicale, l'série, à destinacion dech serviche Disney+(en) . Il s'agit d'eune série musicale issue del franchise High School Musical, che qui permet à Olivia Rodrigo d'montrer ses compétinches in tant qu'artisse musicale. Pour l'prumière soaison del série, al compose l'canchon All I Want, qui sortira pèr l'suite in tant eq single, pi al co-écrit Just for a Moment aveuc l'acteu pi canteu Joshua Bassett(en) .

In 2020, Olivia Rodrigo sinne aveuc Interscope pi Geffen Records. Al sort sin prumier single in jinvier 2021, lonmé Drivers License, qu'al o co-écrit aveuc ch' producteu Dan Nigro(en) . L'11 ed jinvier 2021, ech single attint 15 millions d'écoutes globales in 24h dseur l' serviche Spotify, avint d'attinde pus d'17 millions l'jor suivant, che qui in foait l'canchon l'pus écoutée in 24h ed l'histoère del plateforme (hors canchons d'Noël)(en) . Pour s'prumière sémainne, Drivers License débute directemint à l'prumière plache dech Billboard Hot 100 pi dvint numéros un classemints musicals dins pusieus poaiyis dont l'Roéyôme-Uni o incore l'Australie(en) . In avri 2021, al sort sin sgond single Deja Vu, qui débute à l'uitième plache dech Billboard Hot 100, li permettant ed dvenir l'prumière artisse dont chés deus prumiers singles ont démarré directemint dins l'top dis dech classemint(en) . Al annonche parallèlemint l'sortie d'sin prumier album studio, lonmé Sour. Che darin l'est sorti l'21 d'moai 2021. Peu avint l'sortie ed l'album, un troésième estroait lonmé Good 4 U est proposé pi comptabilise rapidemint pus d'50 millions d'écoutes globals in eune sémainne dseur l'plateforme Spotify. Ech single débute directemint à l'prumière plache dech Billboard Hot 100(en)  pi brise l'ércord del canchon l'pus streamée in eune sémainne dseur l'Global Spotify Charts, ércord détenu avint pèr s'prope canchon Drivers License(en-US) .

In juilet 2021, Olivia Rodrigo rinconte l'présidint Joe Biden pi sin conseiller médical in chef Anthony Fauci à l'Blanke-Moaison, dousqu' al réalise des vidéos promocionnelles afin d'incourager chés jones Améritchains à s'foaire vacciner(fr) .

D'avri à juilet 2022, al intame s'prumière tournée d'concherts lonmée "Sour Tour". Al réalise eune quarantaine ed dates à chés Étos-Unis, ach Canada et pi in Urope(en-US) .

L' 26 ed join 2023, Olivia Rodrigo annonche sin deusième album, lonmé Guts, prévu pour l' 8 ed sectimbe 2023, dont chés tites Vampire pi Bad idea right? sont sortis avint l’album intier. Olivia Rodrigo annonche l'tracklist d'toutes chés musiques qui s’y trouveront dins eune vidéo d'promocion(fr) .

In novimbe 2023, Olivia Rodrigo dévoile l'tite, Can't Catch Me Now, qui fidjure dseur l'binde originale dech film Hunger Games : Chele Ballade dech serpint pi ed l'osiau canteu(en) .

Dins l'version remasterisée d'sin album Guts sorti l' 22 ed marche 2024, Olivia Rodrigo o ajouté chinq nouviaus tites : Obsessed, Scared of my Guitar, The Girl I've Always Been inchi eq stranger. Ces canchons étoétte inicialemint sortis dins chés vinyles ed diférintes couleus, chaque couleu offre eune canchon exclusive. Chepindant, dins l'version remasterisée lonmée Guts (Spilled), toutes ces canchons sont désormais disponibes, consolidant inchi l'éspéryinche musicale pour chés fans ed l'artisse.

Dins chole version remasterisée, eune canchon exclusive, lonmée So American, o té ajouté à l'album, disponibe uniquemint dins s'version numérique.

 Vie privée 
Intre 2019 pi 2020, al o eune erlacion d'queques moés aveuc l'canteu pi acteu Joshua Bassett, sin partenaire dins High School Musical : Chele Comédie musicale, l'série, qui est notammint l'princhipale source d'inspiracion d'sin prumier album Sour(en-US) .

In join 2021, al est fotografiée pèr des paparazzi imbrassant l'producteu Adam Faze, confirmant leu erlacion, qui auroait pris fin in jinvier 2022(en-US) . D'février 2022 à l'étè del meume innée, al auroait intretenu eune erlacion aveuc l'DJ pi organisateu d'soérées Zack Bia(en) .

In octobe 2023, al est fotografiée in compagnie ed l'acteu Louis Partridge, che qui crée d'nombeuses rumeus. In déchimbe 2023, il est confirmé eq l'canteuse pi l'acteu sont bin insimbe(en-US) .

 Stile pi influinche 
Chés princhipales inspiracions d'Olivia Rodrigo sont Taylor Swift, Lorde, Jack White, Alanis Morissette o incore Billy Joel qu'al considère égalemint conme ses idoles(en) .

 Discografie 

 Albums studio 

 2021 : Sour
 2023 : Guts
 2024 : Guts (spilled)

 Tournées 

 2022 : Sour Tour
 2024 : Guts World Tour
 2025 | 2026 : Guts spilled

 Filmografie 

 Chinéma 

 2015 : Grace, la meilleure pâtissière (An American Girl: Grace Stirs Up Success) ed Vince Marcello : Grace Thomas (vidéofilm)
 2018 : Paved New World ed Alexander Garcia : Cheyenne Mays
 2022 : Olivia Rodrigo: driving home 2 u ed Stacey Lee (Disney+), documintoaire musical dseur l'créachon ed l'album Sour

 Télévision 

 Séries télévisées 

 2016-2019 : Frankie pi Paige (Bizaardvark) : Paige Olvera
 2017 : New Girl : Terrinea (soaison 6, épisode 18)
 2019-2022 : High School Musical : Chele Comédie musicale, l'série : Nina « Nini » Salazar-Roberts

 Notes pi référinches 

 Voér auchi 

 Loïens intarnètes 
 (en) Chite ofichiel

 Ersources erlatives à l'musique : AllMusic · Billboard · Discogs · Last.fm · MusicBrainz · Muziekweb · Rate Your Music · Shazam · Songkick · SoundCloud
 Ersources erlatives à l'audiovisuel : Allociné · IMDb · Rotten Tomatoes
 Ersource erlative à pusieus donmènes : Metacritic
 Ersource erlative à l'mode : Models.com

 Portals 

Catégorie:Néchinche in février 2003
Catégorie:Néchinche à Temecula (Californie)
Catégorie:Acteuse améritchaine d'télévision
Catégorie:Acteuse Disney
Catégorie:Acteuse améritchaine dech XXIe sièke
Catégorie:Canteuse améritchaine dech XXIe sièke
Catégorie:Auteuse-compositriche-intarprète améritchaine